
Li equip de Vienna. 

Maljfré su aspect romanic, Occidenta! ha nascet in un nordic land. 
Su autor, li prof. Edgar de Wahl, es de origine german. russ e anglés ; 
il studiat in li Umversitate de St. Petcrsburg. poy docct in li gymnasie 
de Reval-Talhnn (Estonia). Desde li pubhcation de Occidental. in 
1922, E. de Wahl editet un micri revue Kosmoglott, apert a omni 
systemas. Li extraordinari qualitas del nov hngue attraet li attcntion 
de un grup de ingenieros austrian, quel hat organisat li unesim congress 
de Ido. In 1927, ili reprendet de E. de Wahl li redaction e editiondc 
Kosmoglott, quel devenit Cosmoglotta e quel depoy esset completmen 
consacrat al diffusion del max perfect lingue mternational. 

In supra noi presenta li equip de Vienna, fotografat in 1928. In h 
centre es sident li celebri astronom e industriale Hans Hoerbiger quel 
dat un inobhviabil appoy al yun movement interlinguistic. II morit in 
1931. Su ovre es continuat de su fiho. Sr. Hans Robert Hoerbiger 
(quel side in dextri sur h fotogramma). 

QUO ILI DI NOS ? 


Tel csset li question quel fat a ih li scientistes reunit m congress 
in Pampelune por serchar li medies possibil de communication inter li 
planet Terre e li planct Mars. On hat ja concordat que li signe luminosi 
visibil sur li surfacie de Mars posset esser solmen signes destinat al 
Terranes. It esset do necessi trovar li sens de ti signes. 

Li doctor Isodorus presentat un projecte de decision, quel esset 
adoptet unanimmen. 

Noi mey adopter, dit ti sapient doctor, que h Marsanes es mult plu 
avansat quam noi sur li via del progress e que ih ja de long ha perceptet 
per medies perfectionat, per telefonie o telefotie, pn quo eveni sur nor 
planet. Noi deve do responder pro politesse. To va custar nos ne plu 
quam 22 milliardes. Por scrir a personnes quel habita tam lontan, it 
esset necessi procurar se enorm folie de paper e principalmen un loc 
platt por extender it. On selectel h loc classic por un experiment de ti 
specie : li desertes del central Africa ; on supresset oases, on rasat 
villages de negres por impedir que li imens folie fa plicas. Per li sam 
occasion, on civihsat mult negres e on convertet al vegetarism omni 
canibales de Uanga, tam avid til tande de carn homan que ili nutrit lor 
ventres afamat per lor propri oreles. 

On requisitionat omni productes del fabricas de incre, talmen que in 
Europa li incre mancat. Edgar Wallace devet scrir su policial romanes 
sur li cortice del arbores per procede chimic. 

Quande on hat successat far perfectimen luminosi li incre, imens 
cylmdrcs, trenat per boves, extendet it por formar literes sur li folie 
de paper. Ti labor durat circa 4 mensus. Ma pro que li signes de Mars 
continuat sin halt, on decidet inviar, in unesim, li brev interrogation : 
— Quo vu di ? 

Chascun de ti literes havet un longore de 400 kilometres e on mettet 
sur h i un punctu tam grand que un tot armé posset evoluer in it. 

Li inscrition finit, on atendet in omni observatorias li response de 
planet Mars. On ne atendet Iong. Pos duant e quar hores li response 
arrivat per literes luminosi isolat quel aparit li un pos Ii altri. Li obser- 
vatorias telegrafat les al Terranes hyperexcitat. 

Ma li responsc al question : Quo vu di ? esset simphcmen Necos 

On extendet, in li central Africa, un nov folie de paper sur quel on 
scrit ti parol (Li labor durat solmen 7 mensus) : 

— Tande, pro que vu invia nos signes ? 

Mars respondet simplicmen : 

— Ne a vu noi parla, ma al planet Satum. 

Tristan Bernard. 

I Tislan Bemard cs li max famosi humorist franccs contemporan. Su portrct es publicat 
in li suplcment artistic dc Cosmovlotta I novembrc 1934 , fis. 64 ). 

UN CASU INCURABIL 


Li completeliminationdeldupliclittcres.perquel alcun lincrues inter- 
national crede facilisar li studie, es in facte un cause de ccmplication in 
mult casus. In unesim vise it sembla que ti systematic simplification es 
un progress e constitue un bon reclama che li publica, ma examinante plu 
proxim Ii construction del Iingue, on percepte un desordin mult plu 
grav. 

Yo cita in hasard li verb CURREIR. venient del latin currere. 
I'i verb, Esperanto ’ simplifica a kur-i e Ido a kur-ar. — Esque alquo 
impedi it ? vu va dir me. Expecta un poc Ii consecuenties de ti ’sim- 
phficationes » ! 

Existe altri verb international : curar (F. guérir) quel naturalmen 
ne posse esser adoptet con ti form in Espo-Ido pro que it vell conflicter 
con h precedent verb. Pro to, Zamenhof (e Couturat pos il) imaginat 
li verb kurac-i (Ido : kurac-ar) quel es un monstruosità linguistic, 
quam anc su derivate kurac-isto ( = medico !). 

Ma h absurdità de ti solution appare in su tot amplore quande 
on examina li derivates. Nam it existe paroles international quain 
curabil, incurabil, curator, procurator, etc. queles naturalmen ne 
posse esser derivat de un radica curac ! Ànc in li familie del parol 
currer, it existe mult derivates tot international quam cursor, 
precursor, cursiv, excursion, incursion, etc. queles un radica 
quam kur-i es incapabil generar. 

Solmen Occidental ha regularisat ti derivation. Automaticmen 
omni derivates international veni rangear se con un perfect ordin 
sub I) du radicas selectet de Occidental. In facte, adoptente currer 
in vice de kuri (o kurar) on deriva regularimen : 

curr-ent, con-curr-ent, con-curr-ent-ie, e mem curr-ida (in 
hispan corrida), poy, mersi al regul de Wahl, on posse continuar li 
derivation : curs, ex-curs-ion, in-curs-ion, curs-iv, con-curs, 
curs-or, pre-curs-or, re-curs, ex-curs-ion-ist, etc. Poy, Occiden- 
tal adoptet por li duesim famihe li verb cura-r (ne curac-ar !!) 
de quel it deriva : cura-t-ion, cura-t-iv, cura-t-or, pro-cura-r, 
pro-cura-t-or, pro-cura-t-ion, cura-bil, in-cura-bil, in-cura- 

bil-ità, etc. 

Rcmarca que presc omni ti derivates devet esser sive mutilat in 
Espo-Ido (Exemple : ne-kurac-ebla (!) in vice de in-cura-bil) sive 
adoptet quam nov radicas, quo charja mutilmen li memorie del 
studiant. Curtmen dit, volente simphficar li radicas, Espo-Ido ha 

complicat Ii tot familie de paroles ja regulari in li vocabularium inter- 
national. 

Vi un casu typic u li duplic consonantes e Ii tri finales de Occidental, 
-ar, -ir, -er, es ne solmen util, ma necessi por conservar li internatio- 
nalità e li simplicità. E ti casu ne es ii sol, nam li paroles per -aco o 
-acio pulula in Espo-Ido. 

E to ne es omnicos : Fabricante kurac-isto con fals radica kurac 
Esperanto imposi it por vicear Ii parol mternational medico durant 
que por li femina (mcdica) it usa li kilometric denvate kuracistino. 
Ma, per un strangi contradition, Esp-o adopte du nov radicas : 
medicino e medicamento ! In opposition a ti caos, li ordin e regu- 
larità de Occidental appare gemalmen simplic : nam de medic-o, 
it denva per su sol suffixes li paroles international medic-al, me- 
dic-al-men, medic-in-e, medic-in-al, medic-ar, medic-a- 
ment. 

E it existe bomes quel crede Occidental plu complicat quam Espe- 
ranto ! 


OCCIDENTAL ES U SOL SYSTEMA COMBINANT LI REGULARITA 

CON U NATURALITA 


medi-e 

medi-ar 

medi-at 

medi-al 

medi-al-men 

im-medi-at 

im-medi-at-men 

im-medi-at-itá 

medi-a-t-ion 

medi-a-t-or 

inter-medi-ari 


prend-er 

prens-ion 

prens-ibil 

con-prens-ion 

in-con-prens-ion 

con-prens-ibil 

con-prens-ibil-ità 

con-prens-iv 


flu-er 

flu-ent 

in-flu-ent 

in-flu-ent-ie 

in-flu-ent-i-ar 

con-flu-ent 

con-flu-ent-ie 

dis-flu-er 

dis-flu-ent-ie 

flu-t 

re-flu-t 

flu-t-ion 

re-flu-t-ion 


poss-er 

poss-ibil 

poss-ibil-ità 

in-poss-ibil 

in-p>oss-ibil-ità 


muta-r 

muta-t-ion 

muta-bil 

muta-bil-ità 

in-muta-bil-ità 

com-muta-bil 

com-muta-bil-ità 

com-muta-t-or 

com-muta-t-ion 


flex -er 
flex-ion 
in-flex-ion 
re-flex-ion 
flex-ibil 
flex-ibil-ità 
in-flex-ibil 
in- flex-ibil-ità 


ject-er 

in-ject-er 

• • • 

in-ject-ion 

pro-ject-ion 

pro-ject 

pro-ject-er 

pro-ject-or 

con-ject-er 

con-ject-ion 

con-ject-ura 

inter-ject-ion 

de-ject-ion 

de-ject-er 

tra-ject 

tra-ject-er 

tra-ject-ion 

tra-ject-ori-e 

e-ject-er 

e-ject-ion 

e-ject-or 

pro-ject-ibil 

in-ject-ibil 

de-ject-ibil 

e-ject-ibil 

UNGUISTIC RESPONSES 

Pluri coidcalistes toma se a nos con questiones pri linguistic coses. clarationes. 
propositiones etc. Proque it ne es possibil responder a omnes in privat lettres e to anc 
ne es economic proque mult persones questiona pri li sam thema. it es necessi organisar 
ti dominia e disciplinar se in li interesse del totalité. Pro to it es recomendat secuer 
li statues del comité explorativ (CELIA) e ne misser questiones e propositiones inter 
altri coses in lettres privat. ma sempre scrir tal questiones sur special folies de quart- 
o din-format sur un flanc, illustrar su question o proposition per exemples, talmen 
que li intention del questionant mey esser tot clar. 1 i folies on posse expedir sive al 
redaction de Cosmoglotta sive al autor de Occidental. Tal questiones ne es respondet 
o discusset in privat lettres, ma sive respondet in li "linguistic responscs'* in 
Cosmoglotta, sive transmisset a ( elia quel secun su statute va sive discusser les, sive 
declinar, si ili ne resp>onde al postulationes del regulament, publicat in Cosmoglotta 
Nr 68. Quande alqui ne secue ti indicationes il ne mey colerar, si il ne recive response 

U SUFTIXES ITÀ E ITÉ. On ques- 

tiona pro quo ne un sol suffix quam in pluri 
altri lingues ? — In li publica on posse 
remarcar du fluenties : l)on postula preci- 
sion e regularità c 2) secuentie de customes 
de cert natural lingues. Til nu de omni 
proposit e usat constructet international 
lingues li max grand success havet ti 
lingues quel possedet un dar, precis e 
regulari structura. To esset in Volapùk, 
Esperanto, Ido. Si on secue solmen li me- 
todes de un gruppede lingucs p. ex. Ii lati- 
nid, tande por li altri popules ne conossent 
ti Iingues, it es desfacil usar ti L. I. 

Nu li romanic lingues expresse per li sam 
suffix ità, ité, idad, etc. du totalmen dif- 
ferent coses I) un qualita e 2) li totalité 
de omni singul individues, coses etc, do un quantité, quo representa un 
cardinal differentie. It es ver, in pluri casus li contexte dà nos li criterie, 
in quelsense es usat li parol, ma existe casus u on deve stnctmen pre- 
ciser li sense. Pleser a omnes on ne posse, es arle quel ncqui conosse . 
Li unes reprocha nos que noi ne es sufficent precis, que nor suffixes 
have pluri different signifìcationes ; h altres postula ancor plu junter 
divers significationes in un sol suffix. Ci noi secue h bon medial via, 
dar tant regularità e precision quant to es possibil in un cadre quel 
mimmalmen destructe li conosset international form. In paranteses : 
'’cité” ne es un derivat form in Occ. do ìt vell posser sonar cità o cité 
secun gust del creator e li styl del lingue. Ma in Occ li form cité es 
plu practic pro li secuent motives. Plun popules pronuncia h final 
litter r tre debilmen, apen audibil, talmen li verb citar posse sonar 
quam cità. Altres leent cità vell posser pensar que ìt es alcun derivat 
del verb citar etc. 


per CosmoRlotta o Celia. 



I.i ullim photo de E. de Wahl 

ARTICUL LU. Li sam desir evitar miscomprenses e dar al lingue 
omni possibil precision, postulat un metode expresser li neutralità, 
abstratesse de un adjective substantivat quel self ya ne marca h divers 
generes per un separat form del articul lu quel es ni ”comic ,, ni ,, infelici , \ 
It deriva del latin illud, sam quam li hispan lo, e mem es plu simil al 
original latin quam li form hispan. Lo bueno in hispan es altricos quam 
el bueno, quo signifìca un bon bom. Si in F e P on ne fa ti distintion 
to ne vale contra li lingues D, Hol, Dan, Sv, S, R, Bulg, Srb, Pol, Gr 
queles omni expresse ti differentie in li adjectiv substantivat. Li gram- 
matica de Occ dà to bon medie per li regulari structura. Li form funda- 
mental del articul es I, a quel por pronunciar it es adjuntet Ii adjectivic 
finale i, do li es li general form del articul. (Ti form adplu es filologicmen 
justificat in li excellent articules de Sr mag. A. Z. Ramstedt in Cos- 
moglotta Nr 43, e de prof Monseur ja in Lingua Internationale’ Nr 
7 annu 191 I). Do a quel lu ne place, posse ya ne usar it, ma si on vole 
expresser ii génere, on posse adjunter Ii distintiv finales o (masculin), 
a (feminin), u (neutri abstract) lo, la lu. Anc to es aprobat de Prof. 
Monseur. On ne posse sempre repetir por chascun nov interesset to 
quo ja es pluri vez tractat e publicat in anteyan collectes de Cosmoglotta 
e Kosmoglott. Qui have interesse in li causes pro quo Occ ha electet 
ti o altri form, mey antey leer, to quo ja es publicat in nor revues e 
abstiner se de prematurat critica. Yo ha laborat in li dominia del L. I. 30 
annus ante publicar mi ovre. On do posse expectar del nov interessetes 
que 1 1 1 consacra almen un demi annu por penetrar in ii styl, essentie e 
spiritu de Occ. e experimentar self Ii divers formes, li usat in Occ 
e li selfproposit. To va economisar nos mult labor e esser util por li 
questionator. 


FUNCTION, FUNCTIONAR, FUNCTER. Li regul pri li for- 

mation de derivates del radica de perfect (regul de Wahl) ne have 
reversibilità absolut. Occ. ne es Ido, e in Ii natural lingues reversibilità 
anc ne existe quam necù in li natura. Su existentie es Iimitat in purmen 
mecanic processes, e un lingue ne es mecanism. Un verb functer til 
nu ne ha existet, ma li derivate del parol function — functionar es 
completmen international in omni romamc, germamc e anc pluri 
slavic lingues R. Pol. e mem ugrofinnic Elst. Do quel hom va formar tal 
nov verb functer ? Li form del verb o del substantiv fundamental 
sta in h lexicos, e li derivates es fat de ti paroles, e ne invers. Adplu si 
on mem vell formar verbes quam functer, impresser, perfecter etc. 
ìh vell haver un altri nuancie, ne egal ma solmen synonym con func- 
tionar, impressionar, perfectionar etc. Un special classification 
sembla inutil, proque to nullmen vell facilisar li usation. On vell 
dever aprender e memorar ti classification, e nu on va aprender Ii paro- 
les radical de queles on deriva li altres. E. Wahl. 

MUSICA 

Malgré su yunesse, Occidental possede ja du mu- 
sicantes de valore : Sr. Skpld, de Stockholm, e Sr. 
Nidecker . de Basel. Ti ultim va parlar nos pri li 
unesim ovres de su colleg, de quel un cantate ha just 
esset executet in un ecclesia de Stockholm e rncm. si 
noi ne erra, diffuset per radio. Poy Sr. Nidecker va 
tractar h question : Esque li canzoncs populari espossi - 
bil anc in mundlinguc ? 

Con li prescnt numero de Cgl., noi comensa pu- 
blicar un serie de canzones in Occidental, quel va 
apparir quam annex a ti e secuent numeros, por 
finalmen formar un collection. (Pro que li edition 
del fohes musical es limitat, solmen li abonnantes 
payant de Cosm. recive les, junt con h numcro). 
Ornni letores conossent apt Occidental versiones 


de canzones o arias es petit inviar les nos con li m- 
dication del musica. Un limitat numere del separat musica-folies cs recivibil ye li 
precie de Sv. fr. 0.20. (Redaction) 


Li canzones de Y. Skòld 

In num. 97 (juli-aug. 1934) trova se annunciat li apparition del uncsim cantes in 
OccidentaJ : l)u canzones por un voce e piano . I extu de Jaroslav Podoksky. Musica de 
Yngve Skóld. Li compositor ha publicat lcs in du editiones : un por voce plu alt (soprano) 
e un por voce plu bass (mezzosoprano o baritono). Interim ha apparit tri altri canzones 
del sam autorcs : Tri canzones por un voce e piano . Textu de Jarosìav Podobsky . Musica de 
Yngve Skòld . 

Li reproduction ha esset fat per ' copiada de luce". to es un fotografic procede, quel 
da tre nett resultates. On obtene copies direct d^ Yngve Skòld, 38 I omtebogatan, 
Stockholm (Svedia). 

Por mi recension yo numerota li canzones : tis del unesim cadern. num. I e 2. tis del 
duesim, num . 3 til 5. 

Num. I : "Alaude, canta ! M Li musica, allegretto giocoso, depicte li viv e gay 
volada del alaude e li proxim advent de mai. Li acompaniament postula un nianist 
sat habil e discret. Li contra-pezze es num. 2 • ”Ne abandona me’ # con accordes plu 
sombri e grav. Li perde del person amat trova ci un perfect representation. Ne fa 
al anim trist ancor plu grand dolor !" G>n li repetition de ti paroles, li paroles anim 
tnst" es sub-pictet per un harmonie quam noi es acustomat trovar tam sovent m li 
ovres de Grieg, quam typic representant de ti particulari grav humore dcl nordic 
musica. Cantatorcs ne absolutmen secur pri lor capacità cantar ii du-strecat g (-- sol) 
deve prcferer li edition plu bass, in quel e (= mi) es li max alt son. Certinen anc li 
sombri humor es ci plu eclatant. 

Num. 3 : M Li Voce de cloches”, sona trans li tot pezze, marcat per un sempre 
repetit secuentie de quar accordes, viceat solmen in alcun prominent locs, per tre 
interessent variantes. Li liber duction del cante (voce). independent del plu fixat 
accord-secuenties del acompaniament, ha esset tre bon fat. Li charmant secuent 
num. 4 : M Canzonette M atina tre habilmen li sonantie del canzon populari con su 
simplicità, tamen ne excludent profundità del idé e del sentiment. Ln adaptation m 
du voces o in un sol voce, ma con un simphc acompaniament de viohne. viola, flute, 
o guitar, vell esser tre apt por li introduction in li scole o in li circules de populari 
cantada. Li collection clude con un numero plu grav, num. 5 : M De ù it veni ? M Anc 
ci li caracteristic nordic humore, ma sin li trist desesperantie de ’ Ne abandona me . 

Con rclativmen simplic tccnic medies li tranquil ’ andantc” del uncsim c duesim stanzas 
cs transjrmdat a un brilliant ascension in li triesim e quaresim, por denov calmar se 
harmomcmen in Ii ultim. 

Li tcxtu de num. 3 e 5 es ti quel apparit in Cgl. num. 97, p. 89. 

Noi possc (elicitar nos nu posseder un tam bell comensa a un futur grand reper- 
torium de Occidental canzones. 

Basel. Octobre 1934. Dr Henri Nideclcer. 


ESQUE LI CANZONES POPULARI ES POSSIBIL ANC IN MUNDLINGUE ? 



sembla contradir li question del tema ; "populari" 
)ul. Talmen. un canzon populari es un tal quel nascet 


Li notion "canzon populari' 
sigmfica to quo es propri a un po| 
che un popul e qucl es cantat ci 


_ Ma in un sens plu ampli, 'populari signi- 

rB TS’ • ;£ £*}, hca anc 9 uo es amat o favorit che un p>o- 

ife li 1 * ' * •3$ pul sin li necessità har nascct che li sam. 

J £. Ln actor. un autor. anc foren artistes. posse 

esser populari che nos. I almen, anc un can- 
‘j rtSÍr' zon • un aria, un opera posse esser favorit c 

protodevenir populari ne solmen ta u ili nas- 
^ cct » ma in omni landes. 

ijfo * * L x It es evident que. por nor tema. noi devc 

'W'- prender li notion del canzon populari in ti 

sens plu ampli. 

. -■ ® Por comensar, yo va posir li question.ca li 

f lingue es caracteristic o decisiv por li canzon 

jj r .v.. ' i. i j i nu ■■ populari. Yo conosse homes. quel senti un 

norrore ye li pensa que noi vell recitar o can- 

Musica populari / tar un ly r i< : poema de Goethe in Occidental. 

Ili argurnenta talmen : un lingue es un natu- 
ral productc dcl nation. Omni version in un altri lingue damagea un lyric |x>ema, pro 
que on traductc solmen notiones. durant que li lyrica opera con sentimentc >. E quo 
cs vcr del national lingues. applica sc ancor plu fortmen al lingue artificial. 

Quo cs nor response a taí argumentes ? Yo questiona : Bon ! si li lyrica original 
consistc in sentimentes, quo es li medie per quel un poet evoca li sentimentes ? — 
Rcsponse : notiones. idces represcntationes (G. vorstellungcn). Un poet usa li paroles 
dc su linguc por evocar nor sentimentes. Si noi nu trova li correspondent paroles, e 
talmcn h correspondent notiones de un altri lingue, noi posse tre bon evocar li sam 
sentuncntes quam fat li poet del original. 

I ; i altri apparent grav argument de mi amico es : que un Ivric poema expresset per un 
artihcial lingue. vice un lingue de natural nascentie. deve esscr un cos horrihil. — 
Ci noi posse adducter h contra-argument. quc li lingue german, quel il reconosse 
quam lingue natural. ne es minu artihcial quam Occidental. Noi posse 
reconosser quam lingues natural solmen li dialectes, ante quam ili deveni 
litterari. Quande ili devcni litterari. ili es sempre in un o altri mode normalisat. 
modihcat. regularisat. Do yo nega omni differentie inter Occidental e alquel national 
standard lingue. 

Noi mey nu contemplar typic cxemples de canzones populari. Niene geit s so schón 
u lustig uie daheim in Aemmetal...' ( Necu it es tam bell e gay quam che nos in li Aemmen- 
tal...) es un canzon populari in li sens plu strict. Li poet e probabilmen anc li compositor. 
C hristian icdmer, esset serrurero in Signau in li Aemmental, in li canton de Bern 
(Svissia). 1 amen ncqui va affirmar que li canzon es li exclusiv proprietà de ti region. 
nam it es conosset e favorit in tot Svissia e mem in partes de Germania. Noi posse affir- 
mar, quc ne li dialect o specific lingue securat li success a ti canzon. ma li contenete. 

Un altri exemple : Li ccmzon del Beresina . (Collection Oc-canto, Num. I.) Benquc li 
textu ne es in un dialect, ma in standard german, it deve esscr considerat quam genuin 
sviss. It ha nascet ex un tot concret situation. quel es esquissat de Albert Maag in su 
lihre "Die Schicksale der Schweizerregimenter in Napoleons I. Felzug nach Russland 
1812 *. (Li aventurcs del sviss regimentes in li campanie de Napolcon 1. in Russia 1812). 
3. editinn. Ricl-liicnnc f Svissia ) 1900. p. 243 246: 

’Convictet del gravità del situation. to es que omm minute on devet expcctar li 
comensa del hattalie, li leutenant Legler promenat con li nov chef del I. regiment, 
Blattmann, sur li via del forest. Quasi penetrat del pensa pri li proxim hor dcl mortc, 
Blattmann amemora su amico a un canzon, quel esset li favont canzon dc Legler, e 
quel il hat sovente cantat in su hem, e il peti le cantar it a il ancor un vez. Nu. acom- 
pamat del sempre plu fort tonnerada del cannones m ambi lateres del Beresina. mult 
centenes de hores for del patria, sona cordial melodies de sviss voces sur li nivosi 
campes de Russia, li canta al spiritu vital "An den Lebensmut ', e tamen, yes, un adio 
por li car patria e porli car parentes in hem. Multaltri ofíicerosaproxima se; profund- 
men emotionat ili unit se al cantada. e in lontan it sonat tra li forest." (Ci secue li 
textu e li musica del canzon.) 

Noi vidc do. que li canzon existet ia ante li tempore del hattalie. Ma noi possc dir. 
quelcunc esset su originc, per ti scrne it devenit un sviss canzon populari. 

Henri Nideckcr, 


PUBLICITA TOMBAL 

In America esset un camp del mortes proxim un cità. Avan ti 
sepultoria passat un die un agente in publicità quel trovat que mult 
plazza esset perdit in ti loc. Tande il luat li tombes por metter ta grand 
affiches e li heredantes del mortos recivet mult moné. Un mensu pos 
li debut de ti systema, on posset leer sur li tombes : 

”Ci jace William, morit in li età de 97 annus : il manjat null altri cos 
quam li chocolate Smith ". ”Ci jace Flora Awan, morit in su 19-im 
annu ; illa debit su splendid capillatura al lotion tíishop . 

Ma un altri agente in publicità arrivat ; il íat alquo ancor plu bon. 
II havet li idé luar li tombes vacui, quel on dat les por presc necos. 
nam on pensat que il ne posset ganar mult per ili. Ma on esset mult 
astonat leente sur ti sepulcres ancor inocupat ti avise : 

”Li futur mortos de ti tombes es sempre in bon standa, nam ili 
manja li prunes Dickson 

FRAGHJTA DEL VIVE 

Ex lOyun feminas havent esperanties de maternità, solmen 8 par- 
turi un infant vivent. Ex ti 8 infantes, 2 mori ante h età de 20 annus, e 
2es malad o infìrm. Do solmen 4 es in bon sanità 20annus plu tard. In li 
età de 40 annus, li morte va har ancor raptet un del restantes e un 
duesim deveni in su torn infìrm. Elx li 10 infantes, it resta finalmen 
2 homes valid. Dr. René Sand. 

Mules con economic sense 


In annu 1933 li guvernament de Roosevelt venit con li plan de res- 
triction in li industrie de coton. It resoluet excluder 10 million acres 
de suol, productent li coton, ex li production e talmen diminuer Ii 

production 3 ye million paccas. In 
fact, it havet success pri 10.4 mil- 
lion acres de suol e 4.4 million 
paccas de coton. Plu quam un mil- 
lion de plantatores fat un spontan 
accord con li guvernament, que 
illi va ìnplugar li gérminant co- 
ton. Ma qui ha monstrat oppo- 
sition contra ti accord de planta- 
tores con li guvernament ? It esset 
— li mules. Ti besties, de queles 
h obstination es notori, durant generationes esset educat a marchar 
cautmen inter h sulcs, por ne damagear li germinant arbustes de 
coton. Nu on ha fortiat les far just lu contrari ; ili devet marchar 
sur h arbustes in medie de sulcs. Contra to li mules opposit se, 
nam lor sense cultivat durant generationes por dcventie, contradit 
a un action tant íneconomic. In fact, li inplugation del coton per mules 
fallit in mani locos e on esset fortiat destructer li cotonieras per vapor- 
plugs, motor-plugs o per altri maniere. Li mul ne ha monstrat sufficent 
comprension por to, quo on hodie nomina national economie. It es 
possibil, que li futur generationes, quel — esperabilmen — va esser plu 
sagi, quam li present, va erecter un monument a mules, quel ha refusat 
extirpar h coton in un epoca, in quel li major demíparte del habitantes 
del tot munde ne have forsan sat moné por comprar se un camise. 

Lx 'Hospodársky Rozhled ”, revue economic, Praha. 

(Trad. J. Svec, Tchecosl.) 



Zoologie infantin 

— Crede tu que ti capra 
es ftentil ? 

— Stupid tu es. It ne es 
un capra ma un buc. Esque 
tu ne vide que it have cor- 
nes I 




REFORMES IN LINGUE INTERNATIONAL 


In li moment quande li Comité linguistic (CELIA) va fìxar alcun detalies de Occiden- 
cal. noi opine util examinar un imp^rtant facie del problema del lingue international. 

Li question del changes in lingue international esset sovente discusset con passion 
in omni movementes interlinguistic, ja in Volapíik, poy in Espcranto, in Idiom 
Neutral e Ido. Sempre li adeptes dividet se in du grupes : li reformistes e li 
conservatores. Li unesimes es persecuet del desir de perfection. IIi refa plu bon li 
ovre del autor ; ili es persuadet que li stagnation del movement, quel ili ap>oya, veni 
principalmen del defectes del systema. 

Li conservatores, quel forma Ii majorité del adeptcs, es partisan del stabilisation 
pro beson de securità e pro Ii fortie del inertie. IIi es satisfat del formes existent mem 
con lor defectes e time quam li peste li eventualità readaptar se al nov variantes postulat 
del * reformistcs ,# . 

In general, plu li lingue es artificial e plu li pussada reformistic es fort (Ex. : Volapuk). 
In contrari li formes international ne presenta causes de disputes : ili es acceptet sin 
discussion pro que ili ja existe. O.i posse dir que un linguc intcrnational es tam plu 

stabil que it contene elementes natural, con li condition que it es regulari in su 
gramatica. 

Pro que Occidental atinat, secun li attestation de su adversanos self, li maximum 
possibil de naturalità, li formes contestabil e discussibil es reductet a un minirnum. 

Tamen existe quelc detalies ancor a fixar. In li unesim grand dictionarium ((ierman- 
Occidental), sr. J. Cìàr sovente indicat provisorimen du formes egalmcn apt, lassante 
al practica li possibilità selecter li max bon. Nu ! pos pluri annus de cxjíerienties. it 
es necessi sclecter inter li du o tn formes presentat o almen indicar, pos un scnos dis- 
cussion, li form max recomendabil. To va esser li unesirn obliga dcl comité linguistic 
quel va reprender su labor por polir Occidental. 

Inevitabilmen, alcunos va profitar ti occasion por proposir lor projectes dc amr- 
liorationes". Esque. por haver li pace, on va refusar omni propositiones e declarar 
Occidental intuchabil, secun li excmple de íìsperanto ? Yo ne opine talmen. Li base 
de Occidental es tam secur. tam international, que li discussion va esser sempre 
restrictet a quelc radicas o formes poc numerosi. 

It es evident que li changes in un lingue international constituc un impediment por 
su propaganda. Nam por diffuscr un lingue. on deve editer manuales e dictionariums 
in pluri lingues national. "Io custa mult lalx>r e moné, e quande li changes es votat. 
omni libres deveni desmodat ; e nequi audacia avansar li mone por reprintar libres 
quel va esser sin valore pos curt ternpor pro que nov changes es a previder. 

On comprende do que, mem che li systemas max progressistic quam Ido. Ii incon- 
venienties del changes bentost fortiat li adeptes decretar li stabilità . 

It sembla necessi conosser li experienties de nor antecessores in li dominia 
del interlinguistica por saver qualmen laborar max utilmen hodie e evitar 
racader in ìi sam erras. In ti intention, yo studiat con cuida li grand expcricntic 
fat del Idistes. de 1908 til 1914. Couturat credet in unesim que il vell successar crear 
un lingue satisfant omni progressistes e realisant li perfection per li medie de reformes 
successiv proposit de quicunc e discusset publicmen. Ma il esset bentost 
submerget de propositiones de reformes, quel in comensa aterret le, pqy exas- 
perat le, til quande il proposit... 10 annus de stabihtà. In li revue Progreso il pu- 
blicat solmen un micri parte del propositiones de reformes. Ma per su correspondcntie 
privat, yo aconosset que. in realità, Couturat devet exp>enser un enorm energic por 
combatter li tendenties reformistic quel anihilat un parte de su efforties rx>r diffuser 
li lingue. Exter serios persones quel fat propositiones solmen pos un protund studie. 
on trova un masse de amatores quel semblat esser atinat del mame reformistic. On 
comprende li desiliusion e li exasperation final de Couturat. Pro su desir servir li 
progress, Couturat, por exemple. invia al printeria long criticas e propositiones de un 
nov adept, e durant que Progreso es compostet, il recive un secund lettre in quel li 

propositor dcclara mal su anterior revendicationes e fa reformes just in li sens contrari !! 
Quo pensar pri tal revatores quel changea lor opiniones linguistic quam ìli changea 
lor camise ? 

Noi trovat mem alquo plu fort : Un adept, pos har scnt un serie de propositiones 
de reformes. confesse candidmen que il es neurastenic e que il interessct se al lingue 
international principalmen por trovar in it un remedie a su maladie. Li reformes in 
Ido successat ja diminuer su melancolie !!! 

In omni casus. it es cert que li changes es considerat de un parte del adeptes quam 
un sport : ìli ameliora li lingue quam ìli vell ameliorar un varieta de tuhp, per selection 
de un parte del adeptes. Li utilità practic del lingue international lassa les indifferent ; 
un lingue stabilisat ne plu interesse les. 

It es amusant constatar que chascun reformator considera su propositiones 
quam sol bon e digni de interesse. Mult de ili scrit a Couturat : Ples far ancor 
to micri change e li lingue va esser perfect : vu deve accepter null altri proposition.” 
Quande 100 adcptes avansa su singul ' micri” change, postulante li exclusion del pro- 
sition del altres, on deve confesser que h sol solution possibil es fabricar tam mult 
ingues quarn adeptes ! 

Altri constatation edifìcant : multes postulat de Couturat que li Academie de Ido 
mey immediatmen discusscr lor propositiones de ameliorationes, queles es urgent e 
indispensabil por li success de Ido e avan li response dilatori de Couturat qucl trova 
se inundat de pro|x>sitiones de reformes contraditori, ti reformistes. o plu bon ti 
rrformardes, tande scri ci e tà al collaboratores de "Progreso" por plcndir amarimen 
pri li ”|>etrihcation de ldo”,e inenaciar ahandonar li movement. In facte, plures surtit 
dcl 'Uniono”, fante claccar li portas, solmen pro que li reformes postulat de ili, re 
esset strax admisset ; poy ili creat lor propri lingue international. quel naturalmen 
representa li sumrna de oinni perfectiones, e quel tamen, cade bentost in complet 
oblivia pro li ingratità de ti miserabil munde. Pos que li autores ha expenset mult 
liilletes de banca in ti affere, ili retrae se in un mutità plen de rancore : ili es li incom- 
prendetes ” de nor civilisation. 

De ti inquesta che li expcrienties del Idistes, it appań que li perfectionament de 
un lingue es un cose tre desfacil. Si it es sempre possibil changear detahes. it es quasi 
impossibil reformar sin cesse important trates sin descoragiar li adeptes c 
impedir li edition de manuales quel es absolut necessi por li diffusion del lingue. 

It es ver que li punctu de departe de Ido esset mal. Inter li lingue primitiv, quel esset 
un compromiss demi-artificial, e li lingue ideal, existet un tro grand differentie. 

In Ocadental, h affere es tot altri : li usatores del lingue ne discusse su principie e 
su basc qucl cs rect e insuperabil ; ili vell solmen discusser alcun detalies de aplication. 
Secun nor opinion, ti detalies deve esser studiat e fixat max bentost possibil por evitar 
perturbation in li diffusion del lingue. 1 am plu curt es h operation chirurgical, tam 
plu bon es por li patient. 

Anc, noi ne deve illusionar nos, credente que li homes es plu sagi hodie quam ante 
20 annus e que Occidental nequande va haver inter su adeptes tal persones atinat del 
maladie del changcs. Noi deve esser vigilant e ne perdir nor tempor con tis, quel 
considera li reformes quam un lude o mem quam un sport. E si, per hasard. 
un neurastemco veni proposir su plan de reformes, noi deve strax petir le serchar un 
altri medie dc resanation ! 

C onossente li natura homan, noi deve prender in consideration solmen h proposi- 
tiones fat de prudent pcrsones quel, per usation constant del lingue. es bon plaízatpor 
judicar u es h mancas. 

Super li gust personal de chascun, mane li grand principies del iingue 
international, principies quel ha esset penibilmen trovat de nor antecessores 
pos long experienties. Por far un labor util e durabil, noi deve far abstration 
de nor gustes momentan e considerar solmen tis del majoríté del futur 
usatores. 

R. Bg. 

U GALERIE DE PICTURAS 

(Original poema in Occidental) 


In somnie yo stat in un gaierie 
Plen de picturas strangi hideos. 

Un micri gris mannetto me guidat 
E indicat a me quo regardar. 

Long témpore manet yo regardante 
Picturas mult. Chascun representat 
Un home strangimen defigurat ; 

Ma ne risibil ; no : tut deplorabil. 

Ma li mannett sarcasticmen grinsat 
Monstrante les a me, e yo horret. 

Vadet noi e vadet, e li galerie 
Semblat me infinit. Yel altri làter, 
Vis-a-vis del picturas stat fenestres ; 

E yo videt, quam tra chascun íenestre, 
Quel noi passat, sempre plu débilmen 
Li luce penetrat a li picturas. 

Sempre inobscurat-se li galerie ; 

Sempre accelerat nostri passus ; 

Sempre plu tnst semblat me li picturas. 
In fine támen, quande li crepuscul 
Presc neplu permisset me distinguer les. 
Subitmen yo sentit horrore, yo 
I'imet li fine in tenebres incert, 

E, por haltar, serchante un motive, 

Yo mc tornat. E vi ! — un débil radie 
Del ultim luce monstra un pictura 
Quel noi antey forsan hat omisset. 

Yo adea, e per li ultim fortie 
Dc ócules e luce vide — te ! 

Tui portret in medie del grimasses 
Quam unic bell e índefigurat, 

Ma mult plu trist ancor quam omni altris. 


Mi cordie palpitat e yo petit 
Li micri mann, quel les ya possedet, 

Ca il volet me dar ti un pictura. 

II regardat me misfident e poy 

Criat subitmen ; "Nu ? E tu monc ?" 

Perplex pro ti question yo pxcavat 
Mi tascas. Strangimen lor nùmere 
Crescet, plu yo serchat. Diabolerie ! 

E omnes vacui ! Li oldi mann 
Semblat saver, ironicmen rident 
II dit a me : "Do vem. povri foll ! 

Ta, detra te. attende un pictura, 

Qual tu ancor nequandc ha videt !" 

Ma de horrore stimulat criat yo : 

"Dà me ti c. ! Dà ! Yo ne vade plu ! — 
"Donar gratuit mi maxim bon pictura ? 
Esque tu talmen paya li guidero ?" 

II repugnat me. yo le forpussat 
E ne savet plu quo yo fat in furie. 

Yo raffat tu pictura e provat 
Atinar li fenestre. ma li mann. 

In li tenebre quel nu circumdat nos, 

Me imbrassat, traent me sin parlar. 

Ma yo circumbattet furiosimen, 

Atina li fenestre e aperte it. 

E precipita me in li tenebre. 

Sur me cracante rui li galerie. 

Cadent. ancor luctante con li oldo. 

Yo tene tu portret. Li brui se infortia. 

Ex virl, tenebre. caos e tumultu 
Yo avigjla me — e tu avan me sta. 

Ilmari Fedcrn (Kòbenhavn)^ 



